উদ্ভিদের শ্রেণীবিন্যাসের যাত্রা শুরু প্রাচীনকাল থেকে। প্রথমদিকে মানুষের জ্ঞান ছিল সীমিত। তখন উদ্ভিদ সম্পর্কিত জ্ঞান ছিল প্রয়োজন নির্ভর। বিভিন্ন উদ্ভিদের কোন অংশ ব্যবহৃত হচ্ছে তার উপর নির্ভর করে উদ্ভিদের তালিকা তৈরী করা হত। এ সময়ে উদ্ভিদের শ্রেণীবিন্যাসে যারা অবদান রেখেছেন তার মধ্যে অগ্রগণ্য থিওফ্রাসটাস। খ্রিস্টপূর্ব ষষ্ঠ অব্দে প্রাণী ও উদ্ভিদের ব্যবহারিক এবং তাত্তিক জ্ঞান সম্পর্কে মানুষের আগ্রহ বৃদ্ধি পায়। এসময় মানুষ অধিক পর্যবেক্ষণ নিভর হয়। ঠিক এই সময় জীবন সম্পর্কে যারা অধিক দর্শন করেছেন তারা হলেন অ্যানাক্সিমিন্ডার, হেরাক্লিটাস, এম্পিডোক্লেস অন্যতম। সর্বপ্রথম উদ্ভিদবিজ্ঞানী হিসেবে দাবি করা হয় ইতালির সিবারিসকে যিনি উদ্ভিদ নিয়ে যথেষ্ট গবেষণা করেছেন। পাশাপাশি উদ্ভিদের ক্ষেত্রে বিভিন্ন তথ্য উপাত্ত সংগ্রহ চলতে থাকে। খ্রিস্টপূর্ব চতুর্থ অব্দের দ্বিতীয়ার্ধে অ্যারিস্টটল এবং থিওফ্রাসটাস উদ্ভিদবিজ্ঞানকে বিজ্ঞানের একটি পৃথক শাখা হিসেবে প্রতিষ্ঠা করেন। তারা দুজনই প্লেটোর প্রতিষ্ঠিত লাইসিয়ামে বিজ্ঞানচর্চা করতেন। থিওফ্রাসটাস ছিলেন এরিস্টটলের ছাত্র। কাজের সুবিধার জন্য থিওফ্রাসটাস উদ্ভিদবিজ্ঞান এবং এরিস্টটল প্রাণীবিজ্ঞান নিয়ে কাজ শুরু করেন। মানুষের দ্বারা বিভিন্ন উদ্ভিদেও ব্যবহার,গুণাগুণের উপর নির্ভর করে থিওফ্রাসটাস উদ্ভিদের শ্রেণীবিন্যাস করেন। তার শ্রেণীবিন্যাসের মূল ভিত্তি ছিল উদ্ভিদের বৈশিষ্ট্য। তার রচিত বিখ্যাত গ্রন্থ হিস্টোরিয়া প্লান্টেরিয়াম (ঐরংঃড়ৎরধ চষধহঃধৎরঁস)। এই গ্রন্থে ৫০০’র বেশি প্রজাতির উদ্ভিদের বর্ণনা আছে। এছাড়াও প্রাচীন সময়ে উদ্ভিদ সম্পর্কিত উল্লেখযোগ্য গ্রন্থ ম্যাটেরিয়া মেডিকা (গধঃবৎরধ সবফরপধ) ।